*****

ΚΑΝΟΝΙΣΜΟΣ (ΕΟΚ) αριθ. 1925/84 ΤΗΣ ΕΠΙΤΡΟΠΗΣ

της 5ης Ιουλίου 1984

για τον καθορισμό, για την περίοδο εμπορίας 1984/85, της ελάχιστης τιμής που πληρώνεται στους παραγωγούς και του ποσού της ενίσχυσης στην παραγωγή για ορισμένα μεταποιημένα προϊόντα με βάση τα οπωροκηπευτικά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ελλάδας,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 988/84 (2), και ιδίως τα άρθρα 3β και 3γ,

Εκτιμώντας:

ότι, σύμφωνα με το άρθρο 3β παράγραφος 1 του κανονισμού (ΕΟΚ) αριθ. 516/77, η ελάχιστη τιμή που πληρώνεται στον παραγωγό πρέπει να καθορίζεται από τα κράτη μέλη, εκτός της Ελλάδας, βάσει:

α) της ελάχιστης τιμής που ίσχυε κατά την προηγούμενη περίοδο εμπορίας,

β) της εξέλιξης των τιμών βάσης στον τομέα των οπωροκηπευτικών,

γ) της ανάγκης να εξασφαλισθεί η κανονική διάθεση νωπών προϊόντων προς τους διάφορους προορισμούς·

ότι στο άρθρο 3γ του ανωτέρω κανονισμού ορίζονται τα κριτήρια για τον καθορισμό του ποσού της ενίσχυσης στην παραγωγή· ότι, όσον αφορά τον τοματοπολτό και τις ολόκληρες αποφλοιωμένες τομάτες σε κονσέρβες, η τιμή των τρίτων χωρών καθίσταται μη αντιπροσωπευτική λόγω του όγκου των εισαγωγών· ότι η ενίσχυση στην παραγωγή για τα προϊόντα αυτά πρέπει να υπολογίζεται με αναφορά σε τιμή που θα βασίζεται στην κοινοτική τιμή της αγοράς ·

ότι το άρθρο 1 παράγραφος 1 του κανονισμού (ΕΟΚ) αριθ. 989/84 του Συμβουλίου (3), καθόρισε σαν επίπεδο εγγύησης, για κάθε περίοδο εμπορίας, ποσότητα μεταποιημένων προϊόντων με βάση την τομάτα που αντιστοιχεί σε 4 700 000 τόνους νωπής τομάτας· ότι η κοινοτική παραγωγή κατά την περίοδο εμπορίας 1983/84, που υπολογίστηκε σύμφωνα με το άρθρο 2 παράγραφος 2 του εν λόγω κανονισμού, υπερβαίνει το επίπεδο αυτό και η παραγωγή τοματοπολτού είναι υψηλότερη από την ποσότητα που καθορίζεται στο άρθρο 1 παράγραφος 1 δεύτερο εδάφιο του ίδιου κανονισμού· ότι η ενίσχυση κατά την παραγωγή για την περίοδο εμπορίας 1984/85 θα μειωθεί για τον τοματοπολτό σύμφωνα με το άρθρο 2 παράγραφος 1 του αυτού κανονισμού·

ότι, όσον αφορά την Ελλάδα, σύμφωνα με το άρθρο 103 της πράξης προσχώρησης και μέχρι να αρχίσει η ευθυγράμμιση των τιμών, η ελάχιστη τιμή που πρέπει να πληρώνεται στους έλληνες παραγωγούς πρέπει να καθορίζεται με βάση τις τιμές που καταβάλλονται στην Ελλάδα στους παραγωγούς κατά τη διάρκεια της περιόδου αναφοράς που ορίζεται στο άρθρο 1 του κανονισμού (ΕΟΚ) αριθ. 41/81 του Συμβουλίου (4)· ότι η τιμή αυτή ευθυγραμμίζεται με το επίπεδο των κοινών τιμών σύμφωνα με το άρθρο 59 της πράξης προσχώρησης·

ότι, όσον αφορά την Ελλάδα, το προαναφερόμενο άρθρο 103 και ο κανονισμός (ΕΟΚ) αριθ. 990/84 του Συμβουλίου (5) ορίζουν τα κριτήρια για τον καθορισμό του ποσού της ενίσχυσης στην παραγωγή ·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1984/85:

α) οι ελάχιστες τιμές που αναφέρονται στο άρθρο 3β του κανονισμού (ΕΟΚ) αριθ. 516/77 και οι οποίες πρέπει να πληρώνονται στους παραγωγούς για τα προϊόντα του παραρτήματος Ι, και

β) η ενίσχυση στην παραγωγή που αναφέρεται στο άρθρο 3γ του ίδιου κανονισμού για τα προϊόντα του παραρτήματος ΙΙ

καθορίζονται σύμφωνα με τα εν λόγω παραρτήματα Ι και ΙΙ.

Άρθρο 2

1. Η ενίσχυση που προβλέπεται για την Ελλάδα εφαρμόζεται σε όλη την παραγωγή μεταποιημένων προϊόντων που λαμβάνονται από προϊόντα που καλλιεργούνται στην Ελλάδα.

2. Όταν η μεταποίηση πραγματοποιείται εκτός του κράτους μέλους στο οποίο έχει καλλιεργηθεί το προϊόν, το εν λόγω κράτος μέλος πρέπει να παράσχει στο κράτος μέλος που πληρώνει την ενίσχυση στην παραγωγή την απόδειξη ότι έχει καταβληθεί η ελάχιστη τιμή που πληρώνεται στον παραγωγό.

Άρθρο 3

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Ιουλίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 73 της 21. 3. 1977, σ. 1.

(2) ΕΕ αριθ. L 103 της 16. 4. 1984, σ. 11.

(3) ΕΕ αριθ. L 103 της 16. 4. 1984, σ. 19.

(4) ΕΕ αριθ. L 3 της 1. 1. 1981, σ. 12.

(5) ΕΕ αριθ. L 103 της 16. 4. 1984, σ. 21.

ΠΑΡΑΡΤΗΜΑ Ι

ΕΛΑΧΙΣΤΗ ΤΙΜΗ ΠΟΥ ΠΛΗΡΩΝΕΤΑΙ ΣΤΟΥΣ ΠΑΡΑΓΩΓΟΥΣ

(ECU/100 χιλιόγραμμα καθαρού βάρους στον παραγωγό)

1.2.3 // // // // Προϊόν

// Ελλάδα // Λοιπά κράτη μέλη // // // // 1. Τομάτες που προορίζονται για την παραγωγή: // // // α) τοματοπολτού // 8,3052 // 10,0238 // β) διατηρημένων ολόκληρων αποφλοιωμένων τοματών ή κατεψυγμένων ολόκληρων αποφλοιωμένων τοματών: // // // - της ποικιλίας San Marzano // 14,3540 // 16,7597 // - της ποικιλίας Roma και άλλων παρόμοιων ποικιλιών // 10,7035 // 12,7630 // γ) διατηρημένων μη ολόκληρων αποφλοιωμένων τοματών και κατεψυγμένων μη ολόκληρων αποφλοιωμένων τοματών // 8,8518 // 10,5520 // δ) νιφάδων τομάτας // 10,7035 // 12,7630 // ε) χυμού τομάτας // 8,3052 // 10,0238 // 2. Ροδάκινα που προορίζονται για την παρασκευή ροδάκινων σε σιρόπι // 29,9795 // 35,2935 // // //

ΠΑΡΑΡΤΗΜΑ ΙΙ

ΕΝΙΣΧΥΣΗ ΣΤΗΝ ΠΑΡΑΓΩΓΗ

(ECU/100 χιλιόγραμμα καθαρού βάρους)

1.2.3 // // // // Προϊόν

// Ελλάδα // Λοιπά κράτη μέλη // // // // 1. Τοματοπολτοί με περιεκτικότητα κατά βάρος σε ξηρά ύλη 28 % ή περισσότερο, αλλά λιγότερο από 30 % // 30,87 // 38,98 // 2. Διατηρημένες ολόκληρες αποφλοιωμένες τομάτες και κατεψυγμένες ολόκληρες αποφλοιωμένες τομάτες: // // // α) της ποικιλίας San Marzano // 9,16 // 15,21 // β) της ποικιλίας Roma και άλλων παρόμοιων ποικιλιών // 6,68 // 11,21 // 3. Διατηρημένες μη ολόκληρες αποφλοιωμένες τομάτες και κατεψυγμένες μη ολόκληρες αποφλοιωμένες τομάτες // 4,21 // 7,06 // 4. Νιφάδες τομάτας // 107,78 // 136,10 // 5. Χυμός τομάτας με περιεκτικότητα κατά βάρος σε ξηρά ύλη λιγότερη από 7 %: // // // α) με περιεκτικότητα κατά βάρος σε ξηρά ύλη 5 % ή περισσότερο // 9,77 // 9,77 // β) με περιεκτικότητα κατά βάρος σε ξηρά ύλη 3,5 % ή περισσότερο, αλλά λιγότερο από 5 % // 6,35 // 6,35 // 6. Χυμός τομάτας με περιεκτικότητα κατά βάρος σε ξηρά ύλη 7 % ή περισσότερο, αλλά λιγότερο από 12 %: // // // α) με περιεκτικότητα κατά βάρος σε ξηρά ύλη 7 % ή περισσότερο, αλλά λιγότερο από 8 % // 8,38 // 10,58 // β) με περιεκτικότητα κατά βάρος σε ξηρά ύλη 8 % ή περισσότερο, αλλά λιγότερο από 10 % // 10,05 // 12,69 // γ) με περιεκτικότητα κατά βάρος σε ξηρά ύλη 10 % ή περισσότερο // 12,29 // 15,51 // 7. Ροδάκινα σε σιρόπι // 13,18 // 22,23 // // //